Dr. sc. Snježana Barić-Šelmić, poslijedoktorandica je na Akademiji za umjetnost i kulturu u Osijeku, na Odsjeku za kulturu, medije i menadžment. U ožujku 2021. godine, pod mentorstvom izv.prof.dr.sc. Željka Pavića i komentora izv.prof.dr.sc. Borisa Badurine, uspješno brani doktorsku disertaciju pod naslovom Generacijske vrijednosne razlike i njihov utjecaj na upotrebu društvenih mreža na Poslijediplomskom interdisciplinarnom doktorskom studiju Kulturologija, znanstveno polje Informacija i komunikacija u kulturi – Modul: Medijska kultura – istraživanje medija Doktorske škole Sveučilišta Josipa Jurja Strossmayera u Osijeku te stekla akademski stupanj doktorice znanosti. U veljači 2015. godine, na Filozofskom fakultetu u Osijeku – Odsjek za cjeloživotno obrazovanje, pododsjek za psihološko-pedagoško-didaktičko-metodičku izobrazbu stekla je licencu profesionalnih nastavničkih kompetencija. Ostalo obrazovanje uključuje certifikat Europass Mobility Certificate „Media to Understand and Create IMES“, certifikat Rider University „Foundations of succesfull grants writing“, Certifikat KPMG „Fit and Proper za ključne rukovodeće pozicije u bankarstvu“, certifikat IEDC Bled School of Management „Management Program – Leading from the Middle“, certificat Management Results Beč „Manager as a Coach; Development of Personal Leadership skills; Efficient organisation of processes; Art of Negotiation“, certificat Ekonomskog fakulteta u Zagrebu „Kevin Lane Keller: Strategic Brand Management: Understanding 21st century brand management“, certifikat Business Excellence Academy Zagreb „Komunikacijske strategije; Event marketing; Promocijske aktivnosti i unaprjeđenje prodaje; Trade marketing; Oglašavanje i bolja komunikacija s tržištem; Marketinške komunikacije i njihova uloga u identifikaciji brenda; Upravljanje konfliktom“, certifikat Management Zentrum St. Gallen, Švicarska „Management of One’s Own Person; Managerial Effectiveness; Current and Future Profit Potentials of Organisation“, certifikat Goethe Institut Frankfurt/M, Njemačka „Deutsch als Fremdsprache“ te certifikat University of Cambridge – the British Council Zagreb „Advanced English“. Dosadašnje radno iskustvo obuhvaća financijski sektor kada započinje raditi u Slavonskoj banci d.d. Osijek, 1996. godine kao stručni suradnik u Uredu Uprave banke. U razdoblju od 2000. do 2008. godine zaposlena je na poslovima direktorice Ureda Uprave, Marketinga i Odnosa s javnošću Slavonske banke d.d. Osijek. Spajanjem Slavonske banke d.d. Osijek i Hypo Alpe-Adria-Banke d.d. Zagreb, 2008. godine, postaje direktorica Marketinga Hypo Alpe-Adria-banke d.d. Zagreb, na kojoj poziciji ostaje do 2016. godine, kada se banka prodaje i mijenja naziv u Addiko bank d.d. Zagreb. U svom dugogodišnjem radu u marketingu i odnosima s javnošću lansirala između ostaloga i prvu internetsku stranicu Slavonske banke, 1998. godine, sudjelovala i vodila nekoliko procesa rebrandinga, sudjelovala i vodila nekoliko pregovora s međunarodnim revizorskim kućama na teme komunikacija, rebrandinga, brend vrijednosti, marketinških strategija te aktivno sudjelovala u kreiranju poslovnih i komunikacijskih strategija banaka u tom razdoblju kao i bila glavna i izvršna urednica nekoliko bankarskih časopisa (za djecu, tinejdžere, Times i EU Times). Sudjelovala je na nizu tuzemnih i inozemnih znanstvenih konferencija i simpozija te je bila članica nekoliko organizacijskih odbora međunarodnih konferencija.